CELEX: 32022L0281
Language: bg
Date: 2021-12-13 00:00:00
Title: Делегирана директива (ЕС) 2022/281 на Комисията от 13 декември 2021 година за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на живак в едноцокълни (компактни) луминесцентни лампи за специални цели (текст от значение за ЕИП)

24.2.2022   
               
               
                  BG
               
               
                  Официален вестник на Европейския съюз
               
               
                  L 43/47
               
            
         ДЕЛЕГИРАНА ДИРЕКТИВА (ЕС) 2022/281 НА КОМИСИЯТА
         от 13 декември 2021 година
         за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на живак в едноцокълни (компактни) луминесцентни лампи за специални цели
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (1), и по-специално член 5, параграф 1, буква а) от нея,
         като има предвид, че:
         
                     (1)
                  
                  
                     В Директива 2011/65/ЕС се изисква държавите членки да гарантират, че електрическото и електронното оборудване (ЕЕО), което е пуснато на пазара, не съдържа опасните вещества, изброени в приложение II към същата директива. Това изискване не се прилага за освободените приложения, изброени в приложение III към посочената директива.
                  
               
                     (2)
                  
                  
                     Категориите електрическо и електронно оборудване, за които се прилага Директива 2011/65/ЕС, са изброени в приложение I към същата директива.
                  
               
                     (3)
                  
                  
                     Живакът е ограничено вещество, включено в приложение II към Директива 2011/65/ЕС.
                  
               
                     (4)
                  
                  
                     С Решение 2010/571/ЕС (2) Комисията предостави, наред с другото, освобождаване за употребата на живак в едноцокълни (компактни) луминесцентни лампи за специални цели („освобождаването“), което понастоящем е посочено като освобождаване 1 е) в приложение III към Директива 2011/65/ЕС. Освобождаването трябваше да изтече на 21 юли 2016 г. в съответствие с член 5, параграф 2, втора алинея, буква а) от посочената директива.
                  
               
                     (5)
                  
                  
                     Живакът се използва в едноцокълните (компактни) луминесцентни лампи (CFL) за специални цели за получаване на ултравиолетова светлина, която след това се превръща във видима светлина от луминофорното покритие на лампата.
                  
               
                     (6)
                  
                  
                     На 19 декември 2014 г. и на 15 януари 2015 г. Комисията получи две искания за подновяване на освобождаването („исканията за подновяване“), което е в рамките на срока, определен в член 5, параграф 5 от Директива 2011/65/ЕС, като едното от тях беше актуализирано с подновено искане на 20 януари 2020 г. В съответствие с член 5, параграф 5, втора алинея от Директива 2011/65/ЕС освобождаването продължава да бъде валидно до вземането на решение по искането за подновяване.
                  
               
                     (7)
                  
                  
                     При оценката на искането за подновяване, при която бяха взети предвид наличието на заместители и социално-икономическото въздействие на заместването, се стигна до заключението, че премахването на живака в съответните приложения или заместването му с вещество със съпоставими характеристики, понастоящем е технически неосъществимо. Оценката включваше консултации със заинтересованите страни в съответствие с член 5, параграф 7 от Директива 2011/65/ЕС. Получените по време на тези консултации коментари бяха направени обществено достояние на специален уебсайт.
                  
               
                     (8)
                  
                  
                     Освобождаванията от ограничението за определени специфични материали или компоненти следва да бъдат ограничени по обхват и продължителност, за да се постигне постепенно премахване на опасните вещества в ЕЕО, и в оценката също така се стигна до заключението, че, от една страна, обхватът на освобождаването следва да бъде ограничен до по-конкретно посочени приложения, а от друга страна, продължителността на настоящото освобождаване с широк обхват може да бъде съкратена.
                  
               
                     (9)
                  
                  
                     Освобождаването е в съответствие с Регламент (ЕО) № 1907/2006 на Европейския парламент и на Съвета (3) и поради това не намалява степента на опазване на околната среда и здравето, осигурена с него.
                  
               
                     (10)
                  
                  
                     Поради това е целесъобразно да се предостави подновяване на освобождаването за максимален срок от пет години в съответствие с член 5, параграф 2, първа алинея от Директива 2011/65/ЕС за CFL лампи за специални цели, проекитрани да излъчват светлина в ултравиолетовия спектър, тъй като понастоящем не съществуват надеждни алтернативи. За всички други видове CFL лампи, попадащи в категорията на CFL лампите за специални цели, освобождаването следва да бъде подновено за срок от три години, за да се даде възможност на промишлеността да подготви подробна информация, която да обоснове продължаването на това освобождаване за определени специални категории лампи в съответствие с целта на директивата изключенията да бъдат ограничени по обхват и продължителност. С оглед на резултатите, които дават настоящите усилия за намиране на надежден заместител, е малко вероятно продължителността на освобождаването да има неблагоприятни последици за иновациите.
                  
               
                     (11)
                  
                  
                     Поради това Директива 2011/65/ЕС следва да бъде съответно изменена,
                  
               ПРИЕ НАСТОЯЩАТА ДИРЕКТИВА:
         
            Член 1
            Приложение III към Директива 2011/65/ЕС се изменя в съответствие с приложението към настоящата директива.
         
         
            Член 2
            
               1.   Държавите членки приемат и публикуват не по-късно от 30 септември 2022 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат тези разпоредби от 1 октомври 2022 г.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
            
            
               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
            
         
         
            Член 3
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
            
         
         
            Член 4
            Адресати на настоящата директива са държавите членки.
         
         
            Съставено в Брюксел на 13 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 174, 1.7.2011 г., стр. 88.
         
            (2)  Решение 2010/571/ЕС на Комисията от 24 септември 2010 г. за изменение с цел привеждане в съответствие с научно-техническия прогрес на приложението към Директива 2002/95/ЕО на Европейския парламент и на Съвета по отношение на допускането по изключение на употребата на олово, живак, кадмий, шествалентен хром, полибромирани бифенили или полибромирани дифенилетери (ОВ L 251, 25.9.2010 г., стр. 28).
         
            (3)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).
      
      
         
            ПРИЛОЖЕНИЕ
            В приложение III към Директива 2011/65/ЕС вписване 1 е) се заменя със следното:
            
               
                           Освобождаване
                        
                        
                           Обхват и дати на прилагане
                        
                     
                           „1
                        
                        
                           Живак в едноцокълни (компактни) луминесцентни лампи, който не превишава (на горелка):
                        
                        
                            
                        
                     
                           1, е) - I
                        
                        
                           За лампи, проектирани да излъчват предимно светлина от ултравиолетовия спектър: 5 mg
                        
                        
                           Изтича на 24 февруари 2027 г.
                        
                     
                           1, е) - II
                        
                        
                           За специални цели: 5 mg
                        
                        
                           Изтича на 24 февруари 2025 г.“